હદ વટાવી: રાજકોટમાં આઠ વર્ષની બાળા ઉપર બહેનપણીના દાદાએ કર્યું સૃષ્ટિ વિરૂધ્ધનું કૃત્ય | નવગુજરાત સમય
25-07-2019 02:06 PM
1 / 1 sex harassment
બહેનપણીને ઘરે બોલવવા ગયેલી માસૂમ બાળાને ખારેક આપવાનું કહી ઘરમાં બોલાવી - પહેરેલો સ્કૂલ ડ્રેસ કાઢી તેની સાથે સૃષ્ટિ વિરુદ્ધનું કૃત્ય આચર્યા બાદ મારી નાખવાની ધમકી આપી
રાજકોટને શર્મસાર કરતી વધુ એક સૃષ્ટિ વિરુદ્ધના કૃત્યની ઘટના પોલીસ ચોપડે નોંધાઈ છે. જેમાં શાળાએ નહિ આવેલી બહેનપણીને ઘરે બોલાવવા ગયેલી આઠ વર્ષની માસુમ બાળકીને બહેનપણીના દાદાએ ખારેકની લાલચ આપી ઘરમાં બોલાવી, સ્કૂલ ડ્રેસ કાઢી સૃષ્ટિ વિરુદ્ધનું કૃત્ય આચર્યું. એ પછી તેને મારીને નાળામાં ફેંકી દેવાની ધમકી આપી હોવાની ધટના સામે આવતા ભારે ચકચાર મચી છે.
શહેરના પોપટપરા વિસ્તારમાં રહેતી આઠ વર્ષની બાળકી સાથે ગત બપોરે નજીકમાં આવેલ શાળાએ અભ્યાસ માટે ગઈ હતી ત્યારે સાથે ભણતી અને નજીકમાં જ રહેતી તેની બહેનપણી શાળાએ આવી ન હતી. જેથી તેના ટીચરે તેણે બોલાવી લાવવાનું કહેતા બહેનપણીના ઘેર ગઈ હતી. એ સમયે બહેનપણીના દાદા શામજી કોળી (ઉ.વ45) ઘરે એકલા હતા. આ દાદાએ બાળકીને ખારેક આપવાનું કહી ઘરમાં બોલાવી હતી. એ પછી ઘરનો દરવાજો બંધ કરી દીધો હતો. ત્યારબાદ મારી નાખવાની ધમકી આપીને બાળકીએ પહેરેલો સ્કૂલ ડ્રેસ કાઢી તેની સાથે સૃષ્ટિ વિરુદ્ધનું કૃત્ય આચર્યું હતું.
આ જ સમયે જ શાળાએ નહિ પહોંચેલી બાળકીને શોધવા માટે તેના શિક્ષક આ ઘરે આવી પહોંચ્યા હતા અને બાળકીનું નામ લઈને તેની બુમ પાડતા શામજીએ બાળકીને મૂંગું રહેવાનું કહ્યું હતું. જ્યારે શિક્ષક ત્યાંથી બાળકીના ઘરે શોધવા માટે ગયા હતા. ત્યારે બાળકી ઘરે પણ આવી ન હતી. આથી શિક્ષક-માં-બાપ સાથે બાળકીને શોધતા શાળાએ આવ્યા હતાં જ્યા બાળકી નજરે પડતા ક્યાં ગઈ હતી તે પૂછ્યું હતું. આ સમયે બાળકીએ બહેનપણીના દાદાએ પોતાની સાથે થયેલા કૃત્યની આપવિતી કહી હતી. આ અંગે મહિલા પોલીસ સ્ટેશનમાં ફરિયાદ નોંધાવી છે.